గొడే వెంకట జగ్గారావు

గొడే వెంకట జగ్గారావు తెలుగు గడ్డపై జన్మించిన మొట్టమొదటి ఆధునిక శాస్త్రవేత్త. అలాగే ఈయన తెలుగులో అనేక ఖగోళ శాస్త్ర గ్రంథాలను రచించిన పరిశోధకుడు, రచయిత కూడా. జగ్గారావు సా.శ. 1817 విశాఖపట్నంలో జన్మించాడు. ఈయన తండ్రి పేరు గొడే సూర్యనారాయణరావు. ఉన్నత విద్య కోసం మద్రాసు వెళ్లిన జగ్గారావు టిజి టైలర్ దొర వద్ద ఖగోళ శాస్త్రవేత్తగా పనిచేశాడు. ఈ క్రమంలో ఆయన ఒకవైపు ఈ సర్కారు ఉద్యోగం చేస్తూనే, సామాన్య గణితం నుండి ఛాయా గణితం వరకూ అనేక అంశాలపై పరిశీలనలు చేశాడు. తన ఆలోచనలకు అక్షరరూపం ఇస్తూ, ఇంగ్లీషు పత్రికలలో వ్యాసాలు వ్రాశాడు.

పరిశోధనలు

సా.శ. 1836 లో హోలీ తోకచుక్క పై జగ్గారావు పరిశోధనలు చేశాడు. దాని ప్రయాణగతి పై ఈయన కట్టిన గుణింతాలను మద్రాసులోని ప్రముఖ పత్రికలు ప్రచురించాయి. శూన్యాంక ప్రయోజన పరిశీలన అనే అంశంపై ఈయన ప్రామాణిక వ్యాసాలను రచించాడు. జగ్గారావు విశాఖపట్నంలోని తన స్వగ్రామంలో ఓ నక్షత్రశాలను సైతం నిర్మించాడు. ఖగోళ శాస్త్రం మీద మక్కువ ఉన్నప్పటికీ, తెలుగు కవిత్వం పై కూడా జగ్గారావుకి ఆసక్తి ఉంది. మద్రాసులోని హిందూ లిటరరీ సొసైటీకి ఈయన పోషకుడిగా కూడా ఉన్నాడు. ప్రముఖ యాత్రా రచయిత కోలా శేషాచలం తాను రచించిన నీలగిరి యాత్ర గ్రంథాన్ని జగ్గారావుకే అంకితమిచ్చాడు.

ఆరుద్ర తాను రచించిన సమగ్రాంధ్ర సాహిత్యం అనే గ్రంథంలో జగ్గారావును తెలుగు గడ్డపై జన్మించిన మొట్టమొదటి ఆధునిక సైంటిస్టుగా పేర్కొన్నాడు. 35 ఏళ్ల వయసులోనే జగ్గారావు కన్నుమూశాడు. జగ్గారావు అల్లుడైన అంకితం వెంకట నరసింహారావు తన మామగారి నక్షత్రశాల పరిరక్షణ బాధ్యతలను తీసుకున్నాడు. జగ్గారావు కుమార్తె పేరు మీదగానే విశాఖపట్నంలోని మిసెస్ ఏవీఎన్ కళాశాల ఏర్పడింది.

మూలములు

మూలాలు

తెలుగు రచయితలు
1817 జననాలు
తెలుగులో సైన్సు రచయితలు
విశాఖపట్నం జిల్లా రచయితలు